বিজেপিলৈ যোৱাৰ পিছত হিমন্ত বিশ্ব ৰত্নাকৰৰ পৰা বাল্মিকী হ'ল নেকি?
'প্ৰাক্তন মুখ্য মন্ত্ৰী তৰুণ গগৈ যদি দুৰ্নীতিৰ সম্ৰাটেই আছিল, তেনেহ'লে সৰ্বানন্দ সোণোৱালে কিয় কোনোধৰণৰ বিহিত ব্যৱস্থা হাতত লোৱা নাই?' বুলি মুখ্য মন্ত্ৰী সৰ্বানন্দ সোণোৱালক সংবাদমেলযোগে পোনপটীয়া প্ৰশ্ন কৰে প্ৰদেশ কংগ্ৰেছৰ সাধাৰণ সম্পাদক তথা জ্যেষ্ঠ সম্পাদক অপূৰ্ব ভট্টাচাৰ্য্যই।
উল্লেখযোগ্য যে কালি সংবাদ মাধ্যমলৈ প্ৰেৰণ কৰা এক প্ৰেছ বিবৃতিৰ জৰিয়তে মুমিনুল আৱালে প্ৰাক্তন মুখ্য মন্ত্ৰী তৰুণ গগৈৰ দিনত দুৰ্নীতি-ভ্ৰষ্টাচাৰ, অন্যায়ৰ কলিয়া ডাৱৰে আৱৰি ধৰিছিল বুলি কৈছিল। লগতে প্ৰাক্তন মুখ্য মন্ত্ৰীগৰাকীক দুৰ্নীতি-ভ্ৰষ্টাচাৰৰ সম্ৰাট আছিল বুলিও কটাক্ষ কৰিছিল।
ইয়াৰ পিছতেই আজি বিজেপিৰ ৰাজ্যিক মুখপাত্ৰগৰাকীক উভটি ধৰে কংগ্ৰেছৰ জ্যেষ্ঠ মুখপাত্ৰগৰাকীয়ে।
ভট্টাচাৰ্য্যই আজি সংবাদমেলত কয় প্ৰাক্তন মুখ্য মন্ত্ৰীগৰাকীৰ বিৰুদ্ধে সৰ্বানন্দ সোণোৱাল চৰকাৰে নিৰ্দিষ্ট অভিযোগ বৰ্তমানলৈকে উত্থাপন কৰা নাই বুলি উল্লেখ কৰে। লগতে 'এ পি এছ চি কেলেংকাৰীৰ সৈতে জড়িত প্ৰাক্তন কংগ্ৰেছী তথা বৰ্তমানৰ বিজেপিৰ দক্ষ মন্ত্ৰী হিমন্ত বিশ্ব শৰ্মাৰ সন্দৰ্ভত সোণোৱাল নেতৃত্বাধীন বিজেপিৰ বক্তব্য কি হ'ব?' বুলিও ৰাজ্যিক মুখপাত্ৰগৰাকীয়ে প্ৰশ্ন উত্থাপন কৰে।
তাৎপৰ্য্যপূৰ্ণভাৱে ৰাকেশ পালৰ বিৰুদ্ধে চৰকাৰে ব্যৱস্থা গ্ৰহণৰ সলনি ৰাজনৈতিক হাথিয়াৰ বনোৱাতহে গুৰুত্ব বেছি দিয়াৰ অভিযোগ তোলে ভট্টাচাৰ্য্যই।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
